ระเบียบกรมสรรพสามิตระเบียบกรมสรรพสามิตว่าด้วยการปฏิบัติเกี่ยวกับการรับชำระเงินค่าธรรมเนียมใบอนุญาตขายสุรายาเส้น ยาสูบ และไพ่ผ่านตัวแทนรับชำระเงิน พ.ศ. ๒๕๕๙[๑] เพื่อเป็นการอำนวยความสะดวกแก่ผู้ขอใบอนุญาตขายสุราประเภทที่๓ ประเภทที่ ๔ และประเภทที่๗ ตามพระราชบัญญัติสุรา พ.ศ. ๒๔๙๓ ใบอนุญาตขายยาเส้นประเภท ๒ ประเภท ๓ใบอนุญาตขายยาสูบประเภท ๓ ตามพระราชบัญญัติยาสูบ พ.ศ. ๒๕๐๙และใบอนุญาตขายไพ่ประเภทขายปลีก ตามพระราชบัญญัติไพ่ พุทธศักราช ๒๔๘๖ในการรับชำระเงินค่าธรรมเนียมใบอนุญาตประเภทต่าง ๆ ให้แก่กรมสรรพสามิตโดยผ่านตัวแทนรับชำระเงินและเพื่อให้การปฏิบัติของเจ้าหน้าที่สรรพสามิตเกี่ยวกับการรับชำระเงินค่าธรรมเนียมใบอนุญาตประเภทต่างๆ ผ่านตัวแทนรับชำระเงินเป็นไปด้วยความถูกต้องเรียบร้อย กรมสรรพสามิตจึงออกระเบียบกำหนดขั้นตอนการปฏิบัติของตัวแทนรับชำระเงินและของเจ้าหน้าที่สรรพสามิตไว้ดังต่อไปนี้ข้อ๑ ระเบียบนี้เรียกว่า ระเบียบกรมสรรพสามิตว่าด้วยการปฏิบัติเกี่ยวกับการรับชำระเงินค่าธรรมเนียมใบอนุญาตขายสุรายาเส้น ยาสูบ และไพ่ ผ่านตัวแทนรับชำระเงิน พ.ศ. ๒๕๕๙ข้อ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ๓ ให้ยกเลิกระเบียบกรมสรรพสามิตว่าด้วยการปฏิบัติเกี่ยวกับการรับชำระเงินค่าธรรมเนียมใบอนุญาตขายสุรา ยาเส้นยาสูบ และไพ่ ผ่านตัวแทนรับชำระเงิน พ.ศ. ๒๕๕๗ ลงวันที่ ๑๑ พฤศจิกายน พ.ศ. ๒๕๕๗หมวด ๑บททั่วไป ข้อ๔ ในระเบียบนี้ผู้ขอใบอนุญาต หมายความว่าผู้ขอใบอนุญาตขายสุรา ยาเส้น ยาสูบ และไพ่ รายเดิมซึ่งมีรายละเอียดข้อมูลประเภทใบอนุญาตชื่อและสถานที่ตั้งของผู้รับอนุญาตเหมือนในปีก่อนตามที่ระบุไว้ในแบบการขอใบอนุญาตขายสุรา ยาเส้น ยาสูบ และไพ่ (สยพ. ๑)หรือข้อมูลที่ดาวน์โหลดทาง Mobile Application Excise Smart Serviceสยพ. ๑ หมายความว่า แบบคำขอใบอนุญาตขายสุรา ยาเส้นยาสูบและไพ่ ท้ายประกาศกรมสรรพสามิต เรื่อง การออกใบอนุญาตขายสุรา ยาเส้น ยาสูบและไพ่ ประจำปี เป็นการล่วงหน้าที่กรมสรรพสามิตส่งให้ผู้ขอใบอนุญาตMobile Application หมายถึงโปรแกรมคอมพิวเตอร์ประยุกต์สำหรับอุปกรณ์สื่อสารอิเล็กทรอนิกส์พกพาเชื่อมต่อระบบเครือข่ายอินเทอร์เน็ตตัวแทนรับชำระเงิน หมายความว่าผู้ให้บริการรับชำระเงินที่ได้ทำความตกลงการให้ความร่วมมือในการรับชำระเงินค่าธรรมเนียมใบอนุญาตขายสุรา ยาเส้น ยาสูบและไพ่ กับกรมสรรพสามิตค่าธรรมเนียมใบอนุญาตขายสุรา ยาเส้น ยาสูบ และไพ่ หมายความว่าค่าธรรมเนียมใบอนุญาตขายสุราประเภทที่ ๓ ประเภทที่ ๔ หรือประเภทที่ ๗ตามพระราชบัญญัติสุรา พ.ศ. ๒๔๙๓ ค่าธรรมเนียมใบอนุญาตขายยาเส้นประเภท ๒ ประเภท ๓ค่าธรรมเนียมใบอนุญาตขายยาสูบประเภท ๓ ตามพระราชบัญญัติยาสูบ พ.ศ. ๒๕๐๙ และค่าธรรมเนียมใบอนุญาตขายไพ่ประเภทขายปลีกตามพระราชบัญญัติไพ่ พุทธศักราช ๒๔๘๖รวมทั้งเงินหรือค่าธรรมเนียมที่เรียกเก็บตามกฎหมายอื่น ที่ระบุไว้ในแบบ สยพ.๑ หรือMobile Application Excise Smart Serviceหมวด ๒วิธีการรับชำระค่าธรรมเนียมใบอนุญาตของตัวแทนรับชำระเงิน ข้อ ๕ เมื่อผู้ขอใบอนุญาตนำแบบสยพ.๑ หรือข้อมูลที่แสดงใน Mobile Application Excise Smart Service ไปติดต่อตัวแทนรับชำระเงินเพื่อขอใบอนุญาตขายสุรา ยาเส้น ยาสูบ และไพ่ให้ตัวแทนรับชำระเงินปฏิบัติดังนี้๕.๑รับชำระเงินค่าธรรมเนียมใบอนุญาตขายสุรา ยาเส้น ยาสูบ และไพ่ ณจุดบริการรับชำระเงินทุกสาขาของตัวแทนรับชำระเงิน ให้ตรงตามที่ระบุในแบบ สยพ. ๑หรือข้อมูลที่แสดงใน Mobile Application Excise Smart Service พร้อมกับเรียกเก็บค่าธรรมเนียมการให้บริการของตัวแทนรับชำระเงิน๕.๒ตัวแทนรับชำระเงินแต่ละสาขาออกใบแสดงการชำระค่าธรรมเนียมใบอนุญาต๕.๓ตัวแทนรับชำระเงินแต่ละสาขารวบรวมรายละเอียดข้อมูลการชำระค่าธรรมเนียมพร้อมสรุปยอดเงินค่าธรรมเนียมใบอนุญาตในสิ้นวันและส่งให้ตัวแทนรับชำระเงินสำนักงานใหญ่ในวันถัดไป๕.๔ตัวแทนรับชำระเงินสำนักงานใหญ่ตรวจสอบรายละเอียดข้อมูลกับยอดเงินที่ได้รับจากตัวแทนรับชำระเงินสาขาแล้วให้นำส่งเงินค่าธรรมเนียมใบอนุญาตขายสุรา ยาเส้น ยาสูบ และไพ่ให้สำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่สถานประกอบการตั้งอยู่แล้วแต่กรณีหมวด ๓วิธีการปฏิบัติสำหรับเจ้าหน้าที่สรรพสามิต ข้อ๖ เมื่อผู้ขอใบอนุญาตนำแบบ สยพ. ๑หรือข้อมูลที่แสดงใน Mobile Application Excise Smart Serviceไปติดต่อที่ตัวแทนรับชำระเงินเพื่อขอใบอนุญาตขายสุรา ยาเส้น ยาสูบและไพ่และได้ชำระเงินค่าธรรมเนียมใบอนุญาตขายสุรา ยาเส้น ยาสูบ และไพ่ แล้วให้เจ้าหน้าที่สรรพสามิต ปฏิบัติดังนี้๖.๑เจ้าหน้าที่สรรพสามิตประจำศูนย์สารสนเทศมีหน้าที่ดำเนินการ ดังต่อไปนี้(๑)Login เข้าสู่ระบบงานใบอนุญาตและดาวน์โหลดข้อมูลการชำระค่าใบอนุญาตผ่านตัวแทนรับชำระเงินประจำวันทุกวันทำการ(๒)นำข้อมูลเข้าสู่ระบบงานใบอนุญาตของกรมสรรพสามิตและทำการ Updateข้อมูลเพื่อให้ข้อมูลดังกล่าวมีสถานะ ขอใบอนุญาตแล้วแต่ยังไม่ได้พิมพ์ใบอนุญาต(๓)พิมพ์รายงานเพื่อตรวจสอบการ Update ข้อมูลว่าถูกต้องครบถ้วนและไม่มีข้อผิดพลาดใด ๆ หากพบข้อผิดพลาดให้ดำเนินการประสานงานแก้ไขให้ถูกต้องต่อไป(๔)ส่งรายงานสรุปการชำระเงินค่าธรรมเนียมใบอนุญาตผ่านตัวแทนรับชำระเงินไปให้สำนักงานสรรพสามิตพื้นที่และสำนักงานสรรพสามิตพื้นที่สาขาแห่งท้องที่ที่สถานประกอบการค้าตั้งอยู่๖.๒เจ้าหน้าที่สรรพสามิตประจำสำนักงานสรรพสามิตพื้นที่และสำนักงานสรรพสามิตพื้นที่สาขามีหน้าที่ดำเนินการ ดังต่อไปนี้(๑)ตรวจสอบรายงานการรับชำระเงินค่าธรรมเนียมใบอนุญาตผ่านตัวแทนรับชำระเงินประจำวันให้ถูกต้องตรงกับเงินค่าธรรมเนียมที่ได้รับ(๒)พิมพ์ใบอนุญาตและส่งให้ผู้ขอใบอนุญาตทางไปรษณีย์โดยวันที่ที่ระบุในใบอนุญาตเป็นวันเดียวกับวันที่ที่รับเงินค่าธรรมเนียมใบอนุญาตเข้าระบบใบอนุญาต(๓)จัดทำใบนำส่งเงินสำหรับการขอใบอนุญาตขายสุรา ยาเส้น ยาสูบ และไพ่ที่ชำระเงินผ่านตัวแทนรับชำระเงินเพื่อเตรียมนำส่งรวมกับรายได้อื่นที่จัดเก็บในวันนั้น(๔)พิมพ์รายงานสรุปประจำวัน ใบอนุญาตขายสุรา ยาเส้น ยาสูบ และไพ่ผ่านตัวแทนรับชำระเงินกรณีมีปัญหาจำนวนเงินไม่ถูกต้องตรงกับรายงานให้ติดต่อตัวแทนรับชำระเงินที่ฝ่ายสารสนเทศธุรกิจ ที่เบอร์โทรศัพท์ ๐ ๒๖๔๘ ๒๑๒๔ -๒๕ข้อ๗ การปฏิบัติงานรับเงินเก็บรักษาเงิน และการนำเงินส่งคลัง ให้ถือปฏิบัติตามระเบียบการเบิกจ่ายเงินจากคลังการเก็บรักษาเงินและการนำเงินส่งคลัง พ.ศ. ๒๕๕๑ ลงวันที่ ๑ กุมภาพันธ์ พ.ศ. ๒๕๕๑และที่กระทรวงการคลังกำหนดข้อ๘ การบันทึกรายการบัญชีให้เจ้าหน้าที่สรรพสามิต ฝ่ายบริหารการจัดเก็บภาษีทำการบันทึกรายการบัญชีในระบบ GFMISโดยวิธี Interfaceประกาศ ณ วันที่ ๙พฤศจิกายน พ.ศ. ๒๕๕๙สุจิตรา เลาหวัฒนภิญโญที่ปรึกษาด้านการพัฒนาและบริหารการจัดเก็บภาษีปฏิบัติราชการแทนอธิบดีกรมสรรพสามิตวริญา/ปริยานุช/จัดทำ๑๖ มกราคม ๒๕๖๐นุสรา/ตรวจ๑๓ มีนาคม ๒๕๖๐[๑] ราชกิจจานุเบกษา เล่ม๑๓๔/ตอนที่ ๓ ง/หน้า ๑/๑๒ มกราคม ๒๕๖๐